ලංකාවේ නොනිදන නගරය බවට කොළඹ නගරය පත් කිරීම මෑතකදී බලයට පත් බොහෝ ආණ්ඩුවල එක් ඉලක්කයක් විය. ඒ ඉලක්කය තුළ ගොඩනැගීමට උත්සාහ කළ දේවල් කෙසේ වුවද බොහෝ කලක සිට කොළඹ නගරයට නින්දක් තිබුණේ නැත. ඒ ආර්ථික මර්මස්ථාන මෙන්ම සේවා මර්මස්ථාන රැසක්ද කොළඹ නගරයේ පිහිටා තිබීම හේතුවෙන් දවල් රෑ නැතුව ජනතාව කොළඹට ඇදෙන නිසාය. වරාය තිබෙන්නේ කොළඹ නගරයේය. රටටම යා හැකි පොදු මගී ප්‍රවාහන සේවාව සපයන ප්‍රධාන බස්නැවතුම්පොළ ඇත්තේ කොළඹ නගරයේය. දුම්රිය මූලස්ථානය ඇත්තේද කොළඹ නගරයේය. මේවායෙන් සේවා ලබාගැනීමට පැමිණෙන ජනතාවට රැයක් දවාලක් නැත. බසයක් එනතුරු හෝ දුම්රියන් එනතුරු හෝ එළිවෙනතුරු එම නැවතුම්පොළවල බලාසිටින විශාල පිරිසක් නිතර දැකිය හැකිය. ඔවුන්ගේ කාන්සිය නිවාදමන්ට සිංදුවක් කියන, විවිධ කතන්දර කියන, නළාවක් හෝ වෙනත් සංගීත භාණ්ඩයක් වාදනය කරන තවත් පිරිසක්ද ඒ ස්ථානවල දැකිය හැකිය.
ලංකාවේ නොනිදන නගරය බවට පත්කිරීමට උත්සහා කරන නගරය කුමක්ද?
කොළඹ නගරය